armvectores/hy_wikipedia_2023 huggingface dataset:
Սարգիս Գրիգորյան (դերասան)

Սարգիս Գրիգորյան (դեկտեմբերի 19, 1979(1979-12-19), Երևան, Հայկական ԽՍՀ, ԽՍՀՄ), հայ դերասան, հեռուստահաղորդավար և հանդիսավար։


== Կենսագրություն և գործունեություն ==
Սարգիս Գրիգորյանը ծնվել է 1979 թվականի դեկտեմբերի 19-ին Երևան քաղաքում։ Սովորել է Երևանի Գայի անվան թիվ 129 միջնակարգ դպրոցում և ավարտել այն 1996 թվականին։ Այնուհետև ընդունվել է Երևանի գյուղատնտեսական ակադեմիա, որը կիսատ թողնելով՝ 1997 թվականին մեկնել է զինվորական ծառայության։
2000-2001 թվականներին սովորել է «Հայֆիլմ» կինոստուդիայում, այնուհետև մինչև 2005 թվականը սովորել է Երևանի թատրոնի և կինոյի պետական ինստիտուտի դերասանական ֆակուլտետում՝ Արմեն Էլբակյանի արվեստանոցում։
2001 թվականից Երևանի Խամաճիկների պետական և Էդգար Էլբակյանի անվան թատրոններում կերտել է մի շարք դերեր։


=== Անձնական կյանք ===
Սարգիս Գրիգորյանն ամուսնացած է Մանո Գրիգորյանի հետ։ Ունեն երեք երեխա՝ Էվան, Յանան և Նարեն։


== Դերեր և ներկայացումներ ==
Սարգիս Գրիգորյանը խաղացել է մի շարք ստեղծագործություններում։ Միխայիլ Բուլգակովի «Դոն Կիխոտ» ստեղծագործությունում հանդես է եկել Կարասկոյի կերպարով, Աթաբեկ Խնկոյանի «Մկների ժողով»-ում ներկայացել է որպես պատմիչ, «Ուշացած թռչուն»-ում հանդես է եկել Գոռի կերպարով, Նարեկ Դուրյանի «Օպերացիա Նեմերսիս» ստեղծագործությունում հանդես է եկել Թալեաթ փաշայի կերպարով, «Անմահների երկիրը» ներկայացումում հանդես է եկել Գարեգինի կերպարով և այլն։
Ֆիլմեր և հեռուստասերիալներ թվականից նկարահանվել է ֆիլմերում և հեռուստասերիալներում։ Հիմնականում հանդես է գալիս դրամատիկական ֆիլմերում, մարտաֆիլմերում և քրեական ժանրի ֆիլմերում։
Խաղացել է հետևյալ հեռուստասերիալներում՝ «Որոգայթ» (2007 թվական), «Ռուզանի սիրտը» (2008 թվական), «Ճակատագրի գերիները» (2008 թվական), «Լիալուսին» (2011 թվական), «Անծանոթը» (2012 թվական), «Հատուցում» (2013 թվական), «Դեպի վայրէջք», «Սահմանին» (2015 թվական), «Բախտաբեր» (2015 թվական), «Վենդետտա», «Մոռացված կանգառը» «Կարմիր բլուր», «Անհասցե ծնվածները» և այլն։
Նկարահանվել է նաև ֆիլմերում՝ «Ժառանգներ» (2010 թվական), «Երկրաշարժ» (2016 թվական), «Որոգայթ» (2015 թվական), «Իմ խաչը» (2019 թվական), «Վերադարձ» (2019 թվական), «Ա․Կ․Ա․» (2019 թվական),  «Իշխանություն» (2020 - 2021թթ.) և այլն։


== Ծանոթագրություններ ==


== Արտաքին հղումներ ==
Հարցազրույց Սարգիս Գրիգորյանի հետ Archived 2019-11-15 at the Wayback Machine.
Սարգիս և Մանո Գրիգորյաններ
Ինամժոն Ուսմանխոջաև

Ինամժոն Բուզրուկովիչ Ուսմանխոջաև (ուզբ.՝ Иномжон Бузрукович Усмонхўжаев; ուզբ.՝ Inomjon Buzrukovich Usmonxoʻjayev, մայիսի 21, 1930(1930-05-21), Ֆերգանա, ԽՍՀՄ - մարտի 17, 2017(2017-03-17), Ֆերգանա, Ուզբեկստան), սովետական պետական և կուսակցական գործիչ։ ՍՄԿԿ անդամ 1958 թվականից։ 1955 թվականին ավարտել է Միջինասիական պոլիտեխնիկական ինստիտուտը (Տաշքենդ)։ 1955 թվականից՝ ինժեներ, շինարարական տեղամասի պետ «Ֆերգանավոդստրոյ» տրեստում, 1958-1960 թթ.՝ Մարգիլան քաղաքի ճարտարապետության, 1962 թվականից՝ Ֆերգանայի քաղսովետի նախագահ, 1965 թվականից՝ Ուզբեկստանի կոմկուսի Սիրդարյայի մարզկոմի քարտուղար։ 1969 թվականից աշխատել է ՍՄԿԿ ԿԿ ապարատում։ 1972 թվականից՝ Ուզբեկստանի ՍՍՀ Նամանգանի մարզգործկոմի նախագահ։ 1974 թվականից՝ Ուզբեկստանի կոմկուսի Անդիժանի մարզկոմի առաջին քարտուղար։ 1978 թ. դեկտեմբերից՝ Ուզբեկական ՍՍՀ Գերագույն սովետի Նախագահության նախագահ, ՍՍՀՄ Գերագույն սովետի Նախագահության նախագահի տեղակալ (1979 թվականից)։ 1983 թվականի նոյեմբերից Ինամժոն Ուսմանխոջաևը Ուզբեկստանի կոմկուսի ԿԿ առաջին քարտուղարն է։ ՍՄԿԿ ԿԿ անդամ (1981)։ Ուզբեկստանի կոմկուսի ԿԿ բյուրոյի անդամ։ ԽՍՀՄ X-XI գումարումների Գերագույն սովետի դեպուտատ։


== Ծանոթագրություններ ==
Յուսուֆ Գեյթվուդ

Յուսուֆ Քիթ Գեյթվուդ (անգլ.՝ Yusuf Keith Gatewood, սեպտեմբերի 12, 1982(1982-09-12), Լոս Անջելես, Կալիֆոռնիա, ԱՄՆ), ամերիկացի դերասան։ Ի ծնե անունը Քիթ Մայլք Գեյթվուդ է։ Առավել հայտնի է իր Դագա դերով՝ Թարգմանչուհին ֆիլմում։ Նաև կատարել է Ֆինն Մայքլսոնի դերը՝ Վինսենթ Գրիֆինի մարմնում՝ Առաջնածինները հեռուստասերիալում։


== Կրթություն ==
Ավարտել է Դարհեմ Ակադեմիան (Հյուսիսային Կարոլինա)։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==


== Արտաքին հղումներ ==
Պարսից ծոց

Պարսից ծոց (պարսկերեն՝ خليج فارس - կարդ.՝ խալիջե ֆարս, արաբ․՝ الخليج الفارسي‎‎ - ալխալիջ ալֆարսի), Արաբական թերակղզու և Իրանի (Պարսկաստանի) միջև գտնվող ծոց։ Օրմուզի նեղուցով միացված է Օմանի ծոցին, Արաբական ծովին և Հնդկական օվկիանոսին։
Պարսից ծոց են թափվում երկու՝ Տիգրիս և Եփրատ գետերից առաջացած խոշոր գետը՝ Շատ-Էլ-Արաբ անվանմամբ։
Պարսից ծոցի շրջանը աշխարհաքաղաքական տեսանկյունից չափազանց կարևոր է իր նավթի հարուստ պաշարներով։ Հենց այդ հարուստ պաշարների համար էլ ստացել է Պատերազմ ծոցում 1991 անվանումը, չնայած որ հիմնական կոնֆլիկտը տեղի է ունեցել ցամաքի վրա։


== Աղբյուրներ ==
Ստեֆանոս Լանցաս

Ստեֆանոս Լանցաս (հուն․՝ Στέφανος Λάντσας, 1861, Աթենք, Հունաստան - 1933, Աթենք, Հունաստան), հույն ակադեմիական նկարիչ և 19-րդ դարի վերջի և 20-րդ դարի սկզբի ուսուցիչ։


== Կենսագրություն ==

Ստեֆանոս Լանցասը ծնվել է 1861 թվականին Աթենքում՝ Հունաստանում նատուրալիզացված և Աթենքի գեղարվեստի դպրոցի դասավանդող դարձած իտալացի նկարիչ Վիկենտիոս Լանցասի ընտանիքում։ Ավարտել է Արվեստի դպրոցը, որտեղ սովորել է իր հոր մոտ։ 
1894 թվականից սկսել է դասավանդել «Արվեստի դպրոցում»։ 1909 թվականին ընդունել է Էմանուիլ Լամբակիսի նկարչության կաֆեդրան, որը ղեկավարել է մինչև 1932 թվականը։
Ստեֆանոս Լանցասը գրել է հիմնականում յուղաներկով և ջրաներկով։
Լանցասի նկարների թեմատիկան հին ավերակներ էին, որոնցում նա կրկնում էր իր հոր ոճը։ Նրա՝ հինավուրց հուշարձանների պատկերումը հետևել է նախորդ տասնամյակում արևմտաեվրոպական ճանապարհորդների ռոմանտիկ ոգուն։ Որոշ ժամանակակից հույն արվեստագետներ Ստեֆանոս Լանցասին նշել են Ալեքսանդր Կալուդիսի հետ, որը ակադեմիզմի առավել հաստատուն հետևորդներից էր։ Նույն արվեստագետները կարծում են, որ Ստեֆանոս Լանցասի աշխատանքում, նրա դարաշրջանից դուրս, հին ավերակների նկարները շարունակում են ապրել որպես նրա ստեղծագործության թեմայի առանցք։ Լանցասը մասնակցել է Հունաստանի և Եվրոպայի բազմաթիվ ցուցահանդեսների։ 1888 թվականին Պանելիստական «Օլիմպիան» ցուցահանդեսում պարգևատրվել է բրոնզե մեդալով։
Ստեֆանոս Լանցասը մահացել է 1993 թվականին Աթենքում։
Նրա աշխատանքները պահվում և ցուցադրվում են Աթենքի ազգային պատկերասրահում, Աթենքի քաղաքային պատկերասրահում, Աֆերով պատկերասրահում, Կուտլիդիսա Լևենդիսայի հավաքածուներում և այլ պատկերասրահներում։


== Ծանոթագրություններ ==
Բերեզովկա (գյուղ, Բորզնայի շրջան)

Անվան այլ կիրառումների համար տե՛ս՝ ԲերեզովկաԲերեզովկա (ուկրաիներեն՝ Березівка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Բերեզովկա գյուղում բնակվում էր 5 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանսակ դը Մարմիես

Սանսակ դը Մարմիես (ֆր.՝ Sansac-de-Marmiesse), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1277 մարդ, բնակչության խտությունը` 88.99 մարդ/կմ²։ Բնակավայրը զբաղեցնում է 14.35 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 115 կմ հարավ-արևմուտք, Օրիյակ քաղաքից` 9 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 856 աշխատունակ (15-64 տարեկան) բնակիչ, որոնցից ակտիվ էին 624-ը, իսկ ոչ ակտիվները` 232։ Ակտիվության ցուցանիշը կազմում է 72,9 %։ 624 աշխատունակ մարդկանցից աշխատել է 584 անձ (303 տղամարդ և 281 կին)։ Գործազուրկ են եղել 40 անձ (19 տղամարդ և 21 կին)։ 232 անաշխատունակներից 47-ը եղել են աշակերտներ կամ ուսանողներ, 126-ը` թոշակառուներ, իսկ 59-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռուդնևո (գյուղ, Լուխովիցկի շրջան)

Անվան այլ կիրառումների համար տե՛ս՝ ՌուդնևոՌուդնևո (ռուս.՝ Руднево), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շորոխ

Շորոխ (վրաց.՝ შოროხი), գյուղ Վրաստանի Կախեթի մարզում, Ղվարելի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 350 մարդ։


== Աշխարհագրական դիրք ==
Կենտրոնի բարձրությունը 490 մետր է։


== Ծանոթագրություններ ==
Շաղիկի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Շաղիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Տոռելավեգա (քաղաք)

Տոռելավեգա (իսպ.` Torrelavega)՝ քաղաք և մունիցիպալիտետ Իսպանիայում։ Մտնում է Կանտաբրիա պրովինցիայի, Կանտաբրիա ինքնավար համայնքի կազմի մեջ։ Մունիցիպալիտետը գտնվում է Բեսայա շրջանում։ Տարածքը կազմում է 35.54 կմ2, բնակչությունը` 55888 մարդ (2010 թվականի տվյալներով)։ Գտնվում է պրովինցիայի վարչական կենտրոնից 25 կմ հառավորության վրա։
Քաղաքի հովանավորն է համարվում սուրբ կույս Գրանդեն։


== Հայտնի համաքաղաքացիներ ==
Դանիել Սորդո (ծնվ. 1983), հայտնի մրցարշավորդ
Արագոն Մանուել Գուտիերես (ծնվ. 1942), կինոռեժիսոր


== Տեսարժան վայրերը ==

		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ayuntamiento de Torrelavega
Cámara de Comercio de Torrelavega
Feria de Muestras de Cantabria Archived 2009-08-23 at the Wayback Machine.
Cantabria 102 municipios
Սաբին շրջան (այլ կիրառումներ)

Սաբին շրջան, կարող է վերաբերել՝

Սաբին շրջան - ԱՄՆ Լուիզիանա նահանգի 64 վարչական միավորներից մեկը
Սաբին շրջան - ԱՄՆ Տեխաս նահանգի 254 վարչական միավորներից մեկը
Տրիպոլի (Լիբանան)

Անվան այլ կիրառումների համար տե՛ս՝ Տրիպոլի (այլ կիրառումներ)Տրիպոլի (արաբ․՝ طرابلس‎‎, արաբ․՝ Tripoli‎‎), Լիբանանի մեծությամբ երկրորդ քաղաքը, ինչպես նաև՝ երկրորդ նավահանգիստը  մայրաքաղաք Բեյրութից հետո։ [[Հյուսիսային Լիբանան նահանգի և Տրիպոլիի շրջանի վարչական կենտրոնն է։ Բնակչության թվաքանակը հասել է մոտավորապես կես միլիոնի, որի 80 տոկոսը սուննի մուսուլմաններ են, 10 տոկոսը՝ քրիստոնյաներ։ Ունեցել է հայկական գաղութ, եկեղեցի, դպրոց, մարզական և մշակութային ակումբներ ու միություններ։
Հնագույն ժամանակներում քաղաքի տեղում կազմավորված է եղել Փյունիկյան Համադաշնությունը՝ Տյուրոս, Սիդոն և Արվադ քաղաքների եռյակով։ Հենց այդ պատճառով էլ հին հույները բնակավայրն անվանել են Տրիպոլի, այսինքն՝ եռակի քաղաք։ Հետագայում Տրիպոլին ընկել է պարսիկների, հին հռոմեացիների, արաբների, խաչակիրների, մամլյուքների, թուրքերի տիրապետության տակ։ 


== Ծանոթագրություններ ==
Աստերոիդների դաս D

Աստերոիդների դաս D, դա աստերոիդների դաս է, որը ներառում է մարմիններ չափազանց ցածր ալբեդոյով (0,02-0,05) և հավասար կարմրավուն սպեկտրով առանց հստակ կլանման գծերի։ Այսպիսի աստերոիդները կարող են լինել հարուստ օրգանական միացություններով, ածխածնով և սիլիկատներով, հնարավոր է նաև ջրային սառույցի հավելումներով։ D դասի աստերոիդները գերակշռում են աստերոիդների գոտու արտաքին մասում և նրա սահմաններից դուրս, ոչ մոտ քան 3 ա. մ. հեռավորության վրա Արեգակից։ Այս դասի աստերոիդների տիպիկ ներկայացուցիչներն են՝

(152) Ատալան
(588) Աքիլլեսը
(624) Հեկտորը
(944) ԻդալգոնՄարսի արբանյակներ Ֆոբոսը և Դեյմոսը նույնպես կարելի է հատկացնել այս դասին։
Ինչպես ենթադրում է Նայսի մոդելը այս աստերոիդները կարող են ձգված լինել Կոյպերի գոտուց.1992 թվականին Լարրի Լեբոֆսկին (անգլ.՝ Larry A. Lebofsky) և նրա գործընկերները հրատարակեցին հոդված D դասի աստերոիդ (773) Իրմինտրաուդի հետազոտությունների արդյունքներով։ Այս աստերոիդի սպեկտրը 3 մկմ ալիքի երկարության ժամանակ վկայում է ջրային սառույցի առկայության մասին մակերևույթի վրա։ Այս դասի աստերոիդների մակերևույթը կրել է նշանակալի փոփոխություններ ձևավորման ժամանակից։


== Տես նաև ==
Աստերոիդների ընտանիքներ
Աստերոիդների արդյունաբերական օգտագործում
Աստերոիդների սպեկտրալ դասեր
Աստերոիդների ցանկ
Աստերոիդների գոտի


== Արտաքին հղումներ ==
Աստերոիդների տեսակներ Archived 2012-06-23 at the Wayback Machine.


== Ծանոթագրություններ ==
Շովգենովսկի շրջան

Շովգենովսկի շրջան (ռուս.՝ Шовгеновский район, ադըղե.՝ Шэуджэн район), մունիցիպալ շրջան Ռուսաստանի Դաշնության Ադըղեայի Հանրապետությունում։
Ստեղծվել է 1922 թվականին։ Վարչական կենտրոնը Խակուրինոխաբլ աուլն է։


== Աշխարհագրություն ==
Շրջանի տարածքի մակերեսը կազմում է 521,4 կմ²։


== Բնակչություն ==
2019 թվականի տվյալներով Շովգենովսկիի շրջանում բնակվում է 16 237 մարդ։ Բնակչության խտությունը կազմում է 31.14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժելեզնոգորսկի շրջան

Ժելեզնոգորսկի շրջան (ռուս.՝ Железногорский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1965 թվականին։ Վարչական կենտրոնը՝ Ժելեզնոգորսկ։


== Աշխարհագրություն ==
Շրջանի տարածքի մակերեսը կազմում է 991 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16494 մարդ։ Բնակչության խտությունը կազմում էր 16,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սաառեոցա

Սաառեոցա (էստ․՝ Saareotsa), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5963) 1990 QP2

(5963) 1990 QP2, աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 24-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,846785 ա. մ., առավելագույնը մոտենում է 2,7047 ա. մ. հեռավորության վրա և հեռանում 2,9889 ա. մ.։ Արեգակի շուրջ մեկ ամբողջական պտույտ է կատարում 1754,41 երկրային օրվա ընթացքում, իր ուղեծրով շարժվելով միջինում 0,205197 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5963) 1990 QP2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
E55 Եվրոպական երթուղի

Е55, եվրոպական ավտոմոբիլային երթուղի Կենտրոնական Եվրոպայում, որն ունի A դաս և իրար է միացնում շվեդական Հելսինգբորգ և հունական Կալամատա քաղաքները։ Ճանապարհի երկարությունը 3305 կմ է։


== Ընդհանուր տեղեկություններ ==


=== Ավստրիա ===
Ավստրիայում գործում են տրանսպորտի գրեթե բոլոր հիմնական տեսակները՝ օդային, երկաթուղային, ավտոմոբիլային, ջրային, խողովակաշարային և այլն։ Ավստրիան ունի զարգացած տրանսպորտային հանգույց։
Երկրում հաշվարկվում է գրեթե 3 միլիոն թեթև մարդատար ավտոմեքենա և 250 հազար բեռնատար մեքենա։ Երկրում ավտոճանապարհների ընդհանուր երկարությունը կազմում է 200 հազար կիլոմետր (100 % պինդ ծածկույթով, ներառյալ ավելի քան 2000 կիլոմետր արագընթաց ճանապարհ)։ Ավստրիան միացված է Եվրոպական արագընթաց մայրուղու ցանցին (E43, E45, E49, E52, E56, E57, E58, E59, E60, E61, E66, E461, E533, E552, E641, E651, E652 և այլն)։


=== Գերմանիա ===
Գերմանիան ունի զարգացած տրանսպորտային համակարգ։ Երկրի տարածքը հագեցած է արագընթաց երկաթուղիների, բարձրակարգ ավտոմոբիլային ճանապարհների, գետային ուղիների, խողովակաշարերի խիտ ցանցով։ Առաջակարգ դեր ունի ծովային տրանսպորտը, որը հիմնականում սպասարկում է արտաքին առևտրին։ Е52 Եվրոպական երթուղին հանդիսանում է Գերմանիայի ավտոմոբիլային ցանցի կարևորագույն ճանապարհներից մեկը։ Այն իրար է կապում Հարավային Գերմանիայի մի շարք տնտեսական նշանակություն ունեցող բնակավայրեր, ինչպես նաև հանդիսանում է կապող օղակ այլ արագընթաց ճանապարհների համար։


== Քաղաքներ, որոնցով անցնում է Е55 երթուղին ==
Е55 երթուղին անցնում է եվրոպական յոթ երկրներով և ներառում է երեք լաստանավային անցումներ՝

 Շվեդիա՝ Հելսինգբորգ - լաստանավային անցում -
 Դանիա՝ Հելսինգյոր - Կոպենհագեն - Կյոգե - Վորդինգբյորդ - Ֆարյո - Նյուկյոբինգ - Գեսեր - լաստանավային անցում
 Գերմանիա՝ Ռոստոկ - Բեռլին - Լյուբենաու - Դրեզդեն -
 Չեխիա՝ Տեպլիցե - Պրահա - Տաբոր -
 Ավստրիա՝ Լինց - Զալցբուրգ - Վիլակ -
 Իտալիա՝ Տարվիզիո - Ուդինե - Պալմանովա - Մեստրե - Ռավեննա - Չեզենա - Ռիմինի - Ֆանո - Անկոնա - Պեսկարա - Կանոզա դի Պուլիա - Բարի - Բրինդիզի - լաստանավային անցում
 Հունաստան՝ Իգոումենիտցա - Պրեվեզա - Ռիոն - Պատրաս - Պիրգոս - ԿալամատաЕ55 եվրոպական երթուղին միանում է հետևյալ ճանապարհների հետ՝


== Պատկերասրահ ==
Տեսարաններ Е55 եվրոպական երթուղուց

		
		
		
		
		
		
		
		
		
		


== Տես նաև ==
Եվրոպական ավտոմոբիլային երթուղիների ցանկ


== Ծանոթագրություններ ==


== Աղբյուրներ ==
Եվրոպական երթուղիների քարտեզ:(անգլ.)
European Agreement on Main International Traffic Arteries (AGR) 14 mars 2008.(անգլ.)
Սուվորովսկոե (գյուղ, Տուլչինի շրջան)

Անվան այլ կիրառումների համար տե՛ս՝ ՍուվորովսկոեՍուվորովսկոե (ուկրաիներեն՝ Суворовське), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1946 թվականին։
2001 թվականի տվյալներով Սուվորովսկոե գյուղում բնակվում էր 2 506 մարդ։ Բնակավայրը զբաղեցնում է 7248 կմ² տարածք։ Բնակչության խտությունը կազմում էր 345,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրեմի բերդ

Գրեմի բերդ (վրաց.՝ გრემი), XVI դարի ճարտարապետական հուշարձան։ Գտնվում է Վրաստանի Կախեթի մարզում։ Ժամանակին ծաղկուն Գրեմի քաղաքից պահպանվել են միայն բերդն ու Հրեշտակապետների եկեղեցին։ Ճարտարապետական համալիրը տեղակայված է համանուն գյուղից արևելք՝ Ղվարել քաղաքի մոտ՝ Վրաստանի մայրաքաղաք Թբիլիսիից 175 կմ դեպի արևելք։


== Պատմություն ==

Գրեմի քաղաքը եղել է Կախեթի թագավորության մայրաքաղաքը XVI-XVII դարերում։ Քաղաքում ապրել են մեծ թվով հայեր։ XVII դարի երեսնական թվականներին որպես դեսպան քաղաք է եկել Ֆեոդոր Վոլկոնսկին, ով հիշատակել է, որ քաղաքում կա հայկական եկեղեցի, հայկական պալատ քարե պարսպով, որտեղ կա ևս մեկ հայկական եկեղեցի։ Այդ եկեղեցուց բացի, քաղաքում եղել են մինչև 10 հայկական եկեղեցիներ։ Կախեթի Լևան թագավորի կողմից հիմնադրված մայրաքաղաքը եղել է թագավորական նստավայր ու առևտրական քաղաք Մետաքսի ճանապարհի վրա մինչ 1615 թվականը, երբ քաղաքը հողին են հավասարեցրել շահ Աբաս I-ի զորքերը։ Այդ ժամանակվանից ի վեր քաղաքն այլևս երբեք չվերականգնեց իր նախկին փառքը և XVII դարի կեսերին Կախեթի արքաներն իրենց մայրաքաղաքը տեղափոխեցին Թելավ։
Քաղաքը ենթադրաբար գրավել է 40 հա տարածք և բաժանված է եղել երեք հիմնական մասերի՝ Հրեշտակապետների եկեղեցի, թագավորական պալատ և առևտրական թաղամաս։ Այդ տարածքում հնէաբանական համակարգված ուսումնասիրություններ են անցկացրել Ա. Մամուլաշվիլին ու Պ. Զաքարաիան 1939-1949 և 1963-1967 թվականներին։
2007 թվականին առաջարկվել է Գրեմի բերդը ներառել ՅՈՒՆԵՍԿՕ-ի համաշխարհային ժառանգության ցանկում։


== Ճարտարապետություն ==

Հրեշտակապետների եկեղեցական համալիրը տեղակայված է բլրի վրա և կազմված է Միքայել ու Գաբրիել հրեշտակապետների եկեղեցուց, զանգակատնից, եռահարկ շինությունից ու գինու մառանից (մարանի)։ Եկեղեցական համալիրը շրջապատված է պարսպով, որն ունի աշտարակներ ու հրակնատներ։ Պահպանվել են դեպի գետը տանող գաղտնի գետնուղու մնացորդները։
Հրեշտակապետների եկեղեցին կառուցվել է Կախեթի Լևան թագավորի հրամանով 1565 թվականին։ Որմնանկարներն արվել են 1577 թվականին։ Եկեղեցին քարե խաչաձև գմբեթավոր տաճար է։ Այն կառուցվել է վրացական ավանդույթներով՝ ներառելով իրանական ճարտարապետական ոճի որոշ տարրեր։ Կառույցն ունի երեք մուտք՝ հիմնական արևմտյանն ու երկու կողմնային՝ հյուսիսային ու հարավային։ Գմբեթը հենվում է խորանի աբսիդների ու երկու սյուների վրա։ Գմբեթն ունի կամարագոտի ու ութ նեղ պատուհաններ։ Ճակատամասը բաժանված է երեք կամարաձև բաժինների։
Եկեղեցու զանգակատանը ցուցադրվում են մի քանի հնէաբանական գտածոներ և XVI դարի թնդանոթ։ Պատերը զարդարված են Կախեթի թագավորների դիմանկարներով, որոնք պատկանում են վրացի ժամանակակից նկարիչ Լևան Չոգոշվիլիի վրձնին (1985)։


== Ծանոթագրություններ ==


== Գրականություն ==
Греми // Энциклопедический словарь Брокгауза и Ефрона : в 86 т. (82 т. и 4 доп.). - СПб., 1890-1907.
Rosen, Roger. Georgia: A Sovereign Country of the Caucasus. Odyssey Publications: Hong Kong, 1999. ISBN 962-217-748-4


== Արտաքին հղումներ ==
Գրեմին Վրաստանի կառավարության կայքում Archived 2016-03-04 at the Wayback Machine.
ՅՈՒՆԵՍԿՕ-ի համաշխարհային ժառանգության օբյեկտների նախնական ցանկ
Սարյան ակադեմիա

Սարյան ակադեմիա, գեղանկարչական կրթական կենտրոն Հալեպում։ Հիմնադրվել է 1955 թվականին, Զարեհ Գաբլանի (ճարտարապետ, պրոֆեսոր) և Ռ․ Ճեպեճյանի ջանքերով։ Սարյան ակադեմիա կոչվել է երգիծանկարիչ Ալեքսանդր Սարուխանի առաջարկությամբ, ի պատիվ Մարտիրոս Սարյանի։ Սարյան ակադեմիան գլխավորում է Սարյան ակադեմիայի խորհրդանիշը Ռ․ Ճեպեճյանը, գեղարվեստական ղեկավարներն են եղել՝ Զ․ Գաբլանը (1955—1967), այնուհետև Ա․ Զորյանը և Ու․ Դ․ Եազճին։ Ընդունելությունը ազատ է, անկախ տարիքից և ազգային պատկանելությունից։ Սովորողների թիվը՝ 25-30 (մեծամասնությունը՝ հայեր, կան նաև արաբներ և այլ օտարազգիներ)։ Ակադեմիան կազմակերպում է հայ արվեստին նվիրված դասախոսություններ (նաև Դամասկոսում և Սիրիայի հայաշատ կենտրոններում), իր սաների ցուցահանդեսներ, հրատարակում գրքեր և ալբոմներ։ Հյուրընկալել է հայ նշանավոր նկարիչների (Ա․ Սարուխան, Ա․ Զորյան, Արմիս, Օ․ Ավետիսյան, Պ․ Կիրակոսյան, Գառզու, Ք․ Թոփալյան, Ա․ Կալենց և ուրիշներ)։ 1981 թվականին Հալեպում միատեղ նշվել են Սարյան ակադեմիայի 25-ամյակը և Մարտիրոս Սարյանի ծննդյան 100-ամյակը (այս առիթով լույս է տեսել Սարյան ակադեմիայի հուշամատյան)։
Թինա Մաժորինո

Թինա Մաժորինո (անգլ.՝ Tina Majorino, փետրվարի 7, 1985(1985-02-07), Westlake, Լոս Անջելես, Կալիֆոռնիա, ԱՄՆ), ամերիկյան դերասանուհի։


== Կարիերա ==
Թինա Մաժորինոն ճանաչման է արժանացել որպես երեխա-դերասան, 90-ականների կեսերին, շնորհիվ հոլիվուդյան մի շարք ֆիլմերում խաղացած դերերի, որոնցից են «Անդրե» («Andre», 1994 թվական), «Երբ տղամարդը սիրում է կնոջը» («When a Man Loves a Woman», 1994 թվական), «Կորինա, Կորինա» («Corrina, Corrina», 1994 թվական) և «Ծովային աշխարհ» («Waterworld», 1995 թվական)։ Նաև նա գլխավոր դերն է խաղացել «Ալիսան Հրաշքների աշխարհում» («Alice in Wonderland», 1999 թվական) հեռուստաֆիլմում, իսկ նախկինում նկարահանվել է «Իսկական կանայք» («True Women», 1997 թվական)՝ Դանա Դիլեյնիի հետ և «Կոտրված սրտեր»՝ Օպրա Ուինֆրիի և Էլլեն Բարկինի հետ, հեռուստաֆիլմերում։
1999 թվականին Թինա Մաժորինոն հեռանում է դերասանական մասնագիտությունից, հայտարարալով, որ իր մոտ էմոցիոնալ այրում է տեղի ունեցել։ Հինգ տարի անց նա վարեդառնում է էկրաններին «Նապոլեոն Դինամիտ» («Napoleon Dynamite») ֆիլմում դերով, որից հետո, երեք եթերաշրջանի ընթացքում, նկարահանվում է «Վերոնիկա Մարս» («Veronica Mars») հառուստասերիալում։ Նրա փակումից հետո նա միանում է HBO ալիքի «Մեծ սեր» («Big Love») սերիալի դերասանական խմբին, որտեղ նկարահանվում է մինչ նրա ավարտը, 2011 թվականը։ 2009 թվականին նա նաև նկարահանվում է «Օրենքի սարդոստայնում» («In Security») սերիալում, որը փակվում է մեկ կարճատև եթերաշրջանից հետո։ 2010 թվականին նա հայտնվում է երգչուհի Pink-ի «Perfect» հոլովակում։ Այնուհետև նա հյուր է լինում «Ոսկորներ» («Bones») սերիալի մի քանի դրվագներում, իսկ 2012 թվականին պարբերական դերեր է ունենում «Իրական արյուն» («True Blood») սերիալում։
2012 թվականի օգոստոսին Մաժորինոն ինտերն Հիզեր Բրուքսի երկրորդական դերն է ստանում Շոնդա Ռայմսի «Կրքի անատոմիա» («Gray’s Anatomy») սերիալում։ Մաժորինոյի կերպարը հինգ նոր ինտերններից մեկն էր սերիալի իններորդ եթերաշրջանում, իսկ մյուսների դերերը խաղացել են Կամիլա Լադդինգտոնը, Գայ Չարլզը, Ջերիկա Հինթոնը և Թեսսա Ֆերրերը։ 2013 թվականի սկզբին Մաժորինոն նաև ստանում է TNT-ի «Լեգենդներ» («Legends») սերիալի հիմնական դերերից մեկը և չի բարձրացվում «Կրքի անատոմիա»-ի պարբերական կազմի մեջ, ի տարբերություն մյուս դերասանների քառյակի, այլ իններորդ եթերաշրջանում մնում է պարբերական կարգավիճակում։


== Անձնական կյանք ==
Թինա Մաժորինոն ծնվել է Ուեսթլեյքում, Կալիֆորնիա նահանգ և ունի իտալական արմատներ։ Իր ավագ եղբոր հետ նա ստեղծում է «The AM Project» ռոք խումբը։


== Ֆիլմագրություն ==


== Աղբյուրներ ==
Тина Мажорино (անգլ.) Internet Movie Database կայքում


== Ծանոթագրություններ ==
Պաբո

Պաբո, գյուղ Արևմտյան Հայաստանում, Բալուի գավառակում։ Գտնվում էր Արածանիի աջ կողմի վտակ Բալու գյուղից 13 կմ հյուսիս-արևելք` լեռնալանջին։


== Բնակչություն ==
XX դարի սկզբին ուներ 30 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (292901-293000)

Աստերոիդների ցանկ (292801-292900)  • Աստերոիդների ցանկ  • Աստերոիդների ցանկ (293001-293100)
 Աստերոիդների ցանկ (292801-292900)  • Աստերոիդների ցանկ  • Աստերոիդների ցանկ (293001-293100)
Աբեթասնկեր

Աբեթասնկեր (լատ.՝ Aphyllophorales) բազիդիավոր սնկերի մի քանի ընտանիքների պատկանող սնկերի ընդհանրացված անվանումը։ Առավել տարածված են աբեթասնկայինների (լատ.՝ Polyporaceae) ընտանիքի ներկայացուցիչները, որոնք Հայաստանում կազմում են 105 տեսակ։ Ամենատարածվածը աբեթասունկ թեփուկավոր (Polyporus squamosus)-ն է։ Աճում է բոլոր մարզերի սաղարթավոր անտառների բների կամ փտած կոճղերի վրա՝ կղմինդրաձև դասավորված մեծ խմբերով (450-2200 մ բարձրություններում)։ Գլխարկի տրամագիծը 5-50 սմ, հաստությունը 0.5-10 սմ է, կիսակլոր է, կողքային, բաց դեղնավուն, մակերեսը՝ չոր՝ ծածկված գորշ, օղակաձև դասավորված թեփուկներով, եզրերը՝ բարակ, երբեմն՝ ներս ոլորված։ Ոտիկը գլխարկի գույնի է, հիմքում՝ սևացած գլանաձև, հաստ, կարճ։ Խողովակների շերտն սկզբում սպիտակ է, ապա՝ դեղնավուն։ Պտղամիսն ամուր է, սպիտակ, հաճելի համով և հոտով։ Ուտելի է, օգտագործվում են միայն երիտասարդ պտղամարմինները՝ թարմ և չորացած։ Գերիշխող մասը բնափայտը քայքայող սնկեր են, կան նաև բուժական նշանակություն ունեցող տեսակներ։
Սան Դեզիդերիու

Սան Դեզիդերիու (պորտ.՝ São Desidério), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Բառեյրաս գավառի կազմի մեջ։ Բնակչությունը կազմում է 27 513 մարդ՝ 2009 թվականի տվյալներով։ Գրավում է 14 819,585 կմ2 տարածք։ Բնակչության խտությունը՝ 1,3 մարդ/կմ²։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 799.915,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 42.048,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,61 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Շալգակով (Օռլովսկի շրջան)

Շալգակով (ռուս.՝ Шалгаков), գյուղ Ռուսաստանի Ռոստովի մարզի Օռլովսկի շրջանում։ Մտնում է Դոնսկի գյուղական համայնքի կազմի մեջ։
Մանյակ Մութաֆյան

Մանյակ Նորիկի Մութաֆյան (սեպտեմբերի 7, 1977, Լենինական (այժմ՝ Գյումրի), հայ, Ֆիզմաթ գիտությունների թեկնածու 1999, դոցենտ 2009, Բարձրագույն մաթեմատիկայի և մաթեմատիկայի դասավանդման մեթոդիկայի ամբիոնի դասախոս, վաստակավոր մանկավարժ։


== Կենսագրություն ==
Մանյակ Մութաֆյանը ծնվել է 1977 թվականի սեպտեմբերի յոթին Լենինական (այժմ՝ Գյումրի քաղաքում։ Միջնակարգ կրթությունը ստացել է ծննդավայրում։ 1994–1999 թվականներին սովորել և գերազանցությամբ ավարտել է Գյումրու պետական Մանկավարժական Ինստիտուտը։


== Գիտական աստիճան ==
2005 թվականին շնորհվել է ֆիզիկամաթեմատիկական գիտությունների թեկնածուի գիտական աստիճան, իսկ 2009 թվականին դոցենտի գիտական կոչում։ 1999 թվականից առ այսօր աշխատում է «Ֆոտոն» վարժարանում որպես մաթեմատիկայի ուսուցչուհի, իսկ 2005 թվականից ԳՊՄԻ-ի Բարձրագույն մաթեմատիկայի և մաթեմատիկայի դասավանդման մեթոդիկայի ամբիոնի դասախոս է։


== Պարգևներ ==
2015 թվականի սեպտեմբերի 16-ին շնորհվել է Հայաստանի Հանրապետության վաստակավոր մանկավարժի պատվավոր կոչում։


== Հրատարակումներ ==
S. H. Sargsyan, A.G. Farmanyan, M.N.Mutafyan, S.A. Vardanyan- Some Problems of Statics,Termoelasticity and Dinamics of Micropolar Bars.APM” 2005.pp. 135–143.
Դպրոցական մաթեմատիկայում պարբերական ֆունկցիայի թեմայի դասավանդման մի քանի մեթոդական կողմերի մասին։ Գյումրի 2009 թ․, էջ 159-164։
Ֆիբոնաչիի թվերի մի քանի կիրառությունները հանրահաշվի խնդիրներում։ Գյումրի 2009 թ․, էջ 154-159։
Թեյլորի բանաձևը և հաշվումներ նրա օգնությամբ։ Մեթոդական աշխատանք։ Գյումրի 2009 թ․, էջ 60։
Կոդավորման մեթոդները դպրոցական դասընթացում։ «Մխիթար Գոշ» ուսումնամեթոդական հոդվածներ։2015 թ․ էջ 58-62։


== Ծանոթագրություններ ==
Մոդայի պատմության թանգարան

Մոդայի պատմության թանգարան, Կանադայի Օնտարիո նահանգի Քեմբրիջ քաղաքում գտնվող թանգարան, որը 2004 թվականին հիմնադրել են Ջոնաթան Ուոլֆորդը և Քեն Նորմանը։ Թանգարանը ոչ առևտրային բարեգործական կազմակերպություն է։


== Պատմություն ==
Մինչև նորաձևության պատմության թանգարանի հիմնադրումը Ջոնաթան Ուոլֆորդը եղել է Բաթա կոշիկի թանգարանի հիմնադիր-հոգաբարձուն։ Ուոլֆորդը  1970-ականներից հավաքել է պատմական մոդայի իրեր, աճուրդի տներից առարկաներ է գտել, որոնք վաճառել է ավտոտնակներում և նույնիսկ որոշ իրեր փրկել է աղբից։ Գրել է նաև նորաձևության մասին մի քանի գիրք։
Ներկայումս Ուոլֆորդը թանգարանի հոգաբարձուն (տնօրեն) է։ Թանգարանի մեկ այլ հիմնադիր Քեն Նորման, որը թանգարանի խորհրդի նախագահ է, ունի ֆինանսների, ծրագրերի կառավարման և դիզայնի ոլորտում աշխատանքային փորձ։
Իր գոյության առաջին տասնամյակում թանգարանը չի ունեցել մշտական պատկերասրահ, դրա համար նա ստեղծել է ցուցահանդեսներ, որոնք ճանապարհորդում էին ամբողջ Կանադայով և աշխարհով մեկ՝ Հոնկոնգից մինչև Բահրեյն։ 2013 թվականին՝ չորս ու կես ամսվա ընթացքում, երբ թանգարանն աշխատում էր Քեմբրիջի Օնտարիո նահանգի առևտրական կենտրոնում, փորձարարական պատկերասրահ են այցելել մոտ 8 հազար այցելու։
2015 թվականի հունիսին թանգարանը բացվել է 3000 մ² ոտնաչափ մակերեսով փոստային բաժանմունքում, որն էլ բացվել է 1929 թվականին նախկին Էսպլեր քաղաքում, այժմ՝ Քեմբրիջի մոտակայքում։ Թանգարանում պահպանվել և վերականգնվել են բնօրինակ խճանկար հատակը, ինչպես նաև լուսավորության համար տեղադրվել են հնաոճ լուսամփոփներ։ Թանգարանի մուտքի դռների վրա ժամացույցի վերականգնման նախագիծը ֆինանսավորվել է հասարակությունը։ Քեմբրիջ քաղաքը ժամանակին եղել է տեքստիլ արդյունաբերության կենտրոն, որի շնորհիվ թանգարանը մտել է քաղաքի պատմության մեջ։


== Հավաքածու ==
Թանգարանի հավաքածուն ունեցել է ավելի քան 10000 իր։ Այս իրերը տարբերվում են այն բանից, թե ինչ կարող է լինել Հյուսիսային Ամերիկայի ամենահին գոյություն ունեցող եվրոպական կոշիկը (մածամասնության կարծիքով այն 1660 թվականին տարածված է եղել Նյու Ամստերդամում), մինչև 1970-ական թվականները հոլիվուդցի Ադրիանան եղել է ծխախոտի տուփերից շրջազգեստների և պայուսակների ձևավորողը։


== Ցուցադրում ==
Նախքան ժամանակակից ընդարձակ պատկերասրահի ստեղծելը, թանգարանը ստեղծել է շարժական ցուցադրություններ։


== Ծանոթագրություններ ==
Լոբի (այլ կիրառումներ)

Լոբի, կարող է վերաբերել՝

Լոբի - ընդավորների ընտանիքին (Leguminosae) պատկանող խոտանման ցողուններով բույս
Լոբի - գյուղ Էստոնիայի Լյաենե-Վիրումաա նահանգի Վիհուլա շրջանում
Կիռիվեռե

Կիռիվեռե (էստ․՝ Kirivere), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալդաբրա

Ալդաբրա (անգլ.՝ Aldabra, ֆր.՝ Aldabra), օղակղզի Հնդկական օվկիանոսում, պատկանում է Սեյշելյան կղզիներին, հանդիսանում է Ալդաբրա կղզեխմբի մի մասը։


== Աշխարհագրություն ==

Կիրիբատիի Ծննդյան կղզուց (կամ Կիրիտիմատի) հետո այն աշխարհի երկրորդ ամենամեծ օղակղզին է։
Չափերն են 34 կմ երկարություն և 14,5 կմ լայնություն, ծովի մակարդակից բարձրությունը մինչև 8 մ է։ Ծովալճակի տարածքը 224 կմ² է։ Օղակղզու հիմքում գտնվում է ստորջրյա հանգած հրաբխի խառնարան։
Վերջին երկու միլիոն տարվա ընթացքում Ալդաբրա օղակղզին առնվազն վեց անգամ ընկղմվել է Հնդկական օվկիանոսը և կրկին հայտնվել ջրերից դուրս։ Դրա պատճառը տաքացմանը հերթագայող սառցե դարաշրջանի սկսվելու հետևանքով Համաշխարհային օվկիանոսի մակարդակի իջեցումը կամ բարձրացումն էր։
Օղակղզին բաղկացած է հետևյալ հիմնական կղզիներից.

Իսլա Սուր (116,1 կմ²),
Իսլա Մեդիա (26,8 կմ²),
Իսլա Օեստե (9,4 կմ²),
Փոլումին (4,75 կմ²)։


== Պատմություն ==
Մինչև 20-րդ դարը երկար ժամանակ Սեյշելների տերը ծովահեններն էին։
1978 թվականին օղակղզին խորհրդային ​​աշխարհագրագետները «Ակադեմիկոս Պետրովսկի» գիտահետազոտական ​​նավով ուսումնասիրել են 9 անգամ։ 

2015 թվականին չեխ կինոռեժիսորները նկարահանել և համաշխարհային վարձույթում թողարկել են «Aldabra. Once Upon a Island» լիամետրաժ վավերագրական կինոնկարը, որում պատմվում է կղզու եզակի բուսական և կենդանական աշխարհի մասին։


== Բնության պաշտպանություն ==
Կղզին ունի եզակի քանակությամբ (ավելի քան 152 հազար) հսկայական ցամաքային կրիաներ (սեյշելյան հսկա կրիա)։
1982 թվականին Ալդաբրա օղակղզին ներառվել է ՅՈՒՆԵՍԿՕ-ի Համաշխարհային ժառանգության ցանկում՝ որպես բնական եզակի հուշարձան։ Ալդաբրան երկրագնդի վրա մնացած այն մարջանյան եզակի օղակակղզիներից մեկն է, որին քաղաքակրթությունը գործնականում չի դիպել։ Բնության այս եզակի արգելոցի մուտքը խստորեն վերահսկվում է։


== Ծանոթագրություններ ==


== Արտաքին հղումներ ==
Ալդաբրա։ Ճանապարհորդություն դեպի խորհրդավոր կղզի, Վավերագրական ֆիլմ, ռեժ. Սթիվ Լիխտագ, Չեխիա՝ 2015
www.aldabra.org
Ժողովածու (697)

Ժողովածու 697, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 697 թվի տակ։ Ձեռագիրը գրվել է 1631 թվականին Ակոբշայ Սոչովցի և Վարդան արղյ գրիչների կողմից։ Գրված է թղթի վրա, որը ունի 14,6X9,5սմ չափս։ Ձեռագիրը կազմված է 174 թերթից։ Գրված է միասյուն, նոտրգիրով։ Կազմը` կաշվեպատ տախտակ դրոշմազարդ։ Հիշատակարաններ՝ 46ա, 56բ, 85բ, 235ա։


== Բովանդակություն ==
Դեղագիք։
Պատմութիւն աղջկան և մանկանն։
Զրոյցք։
Կերպ խոստովանելոյ։
Խրատք Աւետիք Օգոստինի Չորս են կարգ գիտութևան։
Տաղք (Մկր․ Նաղաշ, անանունք)։
Վարդ․ Այգեկցւոյ Առակք։
Խրատք Խիկարայ։
Հարցումն Բարսղի առ Գրիգոր։
Վասն տնօրինական տեղեաց։
Բանք իմաստնոց։
Հարցմունք զանազանք։
Քարոզք։


== Ծանոթագրություններ ==
Մաքս Պլանկի գիտական ընկերություն

Մաքս Պլանկի անվան գիտական հետազոտությունների ընկերություն, ՄՊԳԸ (գերմ.՝ Max-Planck-Gesellschaft zur Förderung der Wissenschaften, MPG), գերմանական գիտահետազոտական կազմակերպությունների ցանց։ Գլխավոր ներկայացուցչությունը գտնվում է Բեռլինում, իսկ կառավարման մասնաճյուղը՝ Մյունխենում։ Ընկերությունն ընդգրկում է Մաքս Պլանկի շուրջ 80 ինստիտուտներ և գիտահետազոտական ստորաբաժանումներ։
Գերմանիայի ՄՊԳԸ-ի հիմնարար գիտական հետազոտություններն համընդհանուր ճանաչում ունեն և աշխարհում առաջատար գիտահետազոտական կազմակերպություններից մեկն է։ Ընկերության հետազոտությունների գլխավոր ուղղություններն են բնագիտությունը, սոցիոլոգիան և հոգեբանությունը։ Ընկերությունը համագործակցում է համալսարանների և կրթական համակարգի հետ, սակայն պահպանում է իր անկախ կարգավիճակը։
Գիտական նվաճումների և հետազոտական աշխատանքների ընդգրման իմաստով ՄՊԳԸ-ն կարելի է համարել Գերմանիայի Գիտությունների ակադեմիան, սակայն Գերմանիայում, որպես այդպիսին, չկա նախկին խորհրդային պետությունների Գիտությունների ակադեմիաներին համարժեք կենտրոնացված գիտական կազմակերպություն։


== Արտաքին հղումներ ==
Մաքս Պլանկի գիտական ընկերության և նրա ինստիտուտների պաշտոնական կայքը
Սելլի

Սելլի (էստ․՝ Selli), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զլատոուստովսկ

Զլատոուստովսկ (ռուս.՝ Златоустовск), գյուղ Ռուսաստանի, Ամուրի մարզի Սելեմջինսկի շրջանի կազմում։
Բնակչությունը 2010 թվականին գրանցված տվյալներով կազմում էր 730 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրեմմիի փառքի սրահ

Գրեմմիի փառքի սրահ (անգլ.՝ Grammy Hall of Fame Award), փառքի սրահ, որը ստեղծվել է ի պատիվ երկար որակական կամ պատմական նշանակություն ունեցող երաժշտական ձայնագրությունների։ Նորակոչիկներն ընտրվում են ամեն տարի ձայնագրման արվեստի բոլոր ճյուղերի նշանավոր և բանիմաց մասնագետներից կազմված հատուկ կոմիտեի կողմից։ Սրահը կազմվել է ձայնագրման ակադեմիայի կողմից Միացյալ Նահանգներում և հիմնադրվել է 1973 թվականին։ Բոլոր ժանրերի ձայնագրություններն (սինգլներ և ալբոմներ) ընտրվելու իրավունք ունեն, սակայն դրանք պետք է 25 տարուց հին լինեն՝ դիտարկվելու համար։ 2012 թվականի դրությամբ մրցանակը շնորհվել է 906 ձայնագրություններին՝ 1900 թվականից ի վեր ենթադրաբար հարյուր հազարավոր ձայնագրված սինգլներից և ալբոմներից։ Այս ցուցակի լրացումներն ամեն տարի ընտրվում են ձայնագրման արվեստի մասնագետների կոմիտեի կողմից։


== Դափնեկիրներ ==
Ամբողջական այբբենական ցանկն Անգլերեն Վիքիպեդիայի բաժնում․

List of Grammy Hall of Fame Award recipients A–D (անգլ. թարգմանաբար՝ «Գրեմմիի փառքի սրահի դափնեկիրների ցուցակը՝ A-D»)
List of Grammy Hall of Fame Award recipients E–I (անգլ. թարգմանաբար՝ «Գրեմմիի փառքի սրահի դափնեկիրների ցուցակը՝ E-I»)
List of Grammy Hall of Fame Award recipients J–P (անգլ. թարգմանաբար՝ «Գրեմմիի փառքի սրահի դափնեկիրների ցուցակը՝ J-P»)
List of Grammy Hall of Fame Award recipients Q–Z (անգլ. թարգմանաբար՝ «Գրեմմիի փառքի սրահի դափնեկիրների ցուցակը՝ Q-Z»)


== Տես նաև ==
Ռոքնռոլի փառքի սրահ
Գրեմմի մրցանակաբաշխության ռեկորդներ


== Ծանոթագրություններ ==


== Արտաքին հղումներ ==
Գրեմմիի փառքի սրահի պաշտոնական կայքArchived 2011-08-29 at the Wayback Machine.
Վարնա (գյուղ, Վարնենսկի շրջան)

Անվան այլ կիրառումների համար տե՛ս՝ Վարնա (այլ կիրառումներ)Վարնա (ռուս.՝ Варна), գյուղ Ռուսաստանի Չելյաբինսկի մարզի Վարնենսկի շրջանի կազմում։
Բնակչությունը 2004 թվականին գրանցված տվյալներով կազմում էր 9978 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դարիուշ Սվերչ

Դարիուշ Սվերչ (լեհ.՝ Dariusz Świercz, մայիսի 31, 1994(1994-05-31), Տարնովսկե Գուրի, Սիլեզիայի վոյեվոդություն), լեհ շախմատիստ, գրոսմայստեր։ 2011 թվականին Սվերչը դարձել է մինչև 17 տարեկանների աշխարհի չեմպիոն։ 2012 թվականին նա նաև դարձել է մինչև 18 տարեկանների աշխարհի չեմպիոն։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Դարիուշ Սվերչի անձնական քարտը ՖԻԴԵ-ի կայքում
Դարիուշ Սվերչի անձնական քարտը 365chess.com կայքում
(3996) Ֆուգակի

(3996) Ֆուգակի (անգլ.՝ Fugaku), աստերոիդ աստերոիդների հիմնական գոտում։ Հայտնաբերվել է 1988 թվականի դեկտեմբերի 5-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 2,260744 ա. մ., առավելագույնը մոտենում է 2,0282 ա. մ. հեռավորության վրա և հեռանում 2,4933 ա. մ.։ Արեգակի շուրջ մեկ ամբողջական պտույտ է կատարում 1241,58 երկրային օրվա ընթացքում, իր ուղեծրով շարժվելով միջինում 0,289953 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,28° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3996) Ֆուգակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվանդիդի

Իվանդիդի (վրաց.՝ ივანდიდი), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 105 մետր բարձրության վրա։ Շրջկենտրոն Խոնից հեռու է 2 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1668 մարդ։


== Ծանոթագրություններ ==
Գյումբաթ

Գյումբաթ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տրիպոլիի պաշարում (1289)

Անվան այլ կիրառումների համար տե՛ս՝ Տրիպոլիի պաշարում (այլ կիրառումներ)Տրիպոլիի ճակատամարտ կամ Տրիպոլիի պաշարում (արաբ․՝ حصار طرابلس‎‎), ճակատամարտ, որը տեղի է ունեցել Մամլուքների և խաչակրաց իշխանությունների միջև։
Ճակատամարտը տեղի է ունեցել Խաչակրաց արշավանքների ընթացքում։
Այուբյան մամլուքների դեմ կռվում էր Տրիպոլիի կոմսությունը, Տաճարականների միաբանությունը, Հիվանդախնամների միաբանությունը և Ջենովան։
1289 թվականին քրիստոնյաների բանակը մտավ Տրիպոլի սակայն մամլուքների կողմից արժանացավ հզոր դիմադրության։ Ապրիլին ֆրանսիացի խաչակիրները սկսեցին քաղաքի պաշարումը, սակայն մամլուքներին հաջողեց երկրից դուրս բերել խաչակրաց բանակը։
Խաչակրաց զինվորներից ողջ մնացածները տեղափոխվեցին Կիպրոս կղզի և պատրաստվեցին նոր խաչակրաց արշավանքի։


== Գրականություն ==
Tyerman, Christopher, God’s war, A new history of the Crusades, ISBN 0-7139-9220-4
Richard, Jean, Histoire des Croisades, ISBN 2-213-59787-1
Runciman, Steven, A History of the Crusades, III, ISBN 014013705X
Կրյոկշինո (գյուղ, Նովոմոսկովսկի վարչական օկրուգ)

Կրյոկշինո (ռուս.՝ Крёкшино), գյուղ Ռուսաստանի Մոսկվայի Նովոմոսկովսկի վարչական օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծաղկաբերի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Ծաղկաբեր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 10 հուշարձան (9 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բանդուրովո (գյուղ, Գայվորոնի շրջան)

Անվան այլ կիրառումների համար տե՛ս՝ ԲանդուրովոԲանդուրովո (ուկրաիներեն՝ Бандурове), գյուղ Ուկրաինայի Կիրովոգրադի մարզի Գայվորոնի շրջանում։ Հիմնադրվել է 18-րդ դարում։
2001 թվականի տվյալներով Բանդուրովո գյուղում բնակվում էր 1 980 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շոլուդկի (գյուղ, Ախտիրկայի շրջան)

Շոլուդկի (ուկրաիներեն՝ Шолудьки), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Շոլուդկի գյուղում բնակվում էր 75 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հունաստանի սահմանադրություն (1823)

1823 թվականի Հունաստանի սահմանադրություն, Հունաստանի անկախության հռչակումից ի վեր ընդունված երկրորդ սահմանադրությունը (փոխարինել է «պայմանական վարչակարգի» ժամանակավոր սահմանադրությանը)։ Ընդունվել է 1823 թվականի մարտ-ապրիլ ամիսներին՝ Հունաստանի Ազգային ժողովի երկրորդ նիստի շրջանակներում։ 1823-ի սահմանադրությունը շատ հաճախ անվանվում է նաև «Էպիդավրոսյան սահմանադրություն»։
Հանրապետության բարձրագույն իրավական ակտը կազմվել է պատմական դժվարին ժամանակահատվածում, երբ անկախության պատերազմին հաջորդած խառնակության պայմաններում առաջ է եղել քաղաքացիական պատերազմի խիստ հավանական ռիսկեր։


== Կառուցվածք ==
1823 թվականի սահմանադրությունը կազմված է եղել 99 հոդվածներից, որոնք ներառվել են 7 առանձին բաժիններում։ Դրանք են՝

Բաժին առաջին՝ կրոն և հույն ուղղափառ եկեղեցի
Բաժին երկրորդ՝ հույների քաղաքացիական իրավունքներ
Բաժին երրորդ՝ վարչական գործառույթներ
Բաժին չորրորդ՝ օրենսդիր մարմնի սահմանադրաիրավական կարգավիճակ
Բաժին հինգերորդ՝ գործադիր մարմնի սահմանադրաիրավական կարգավիճակ
Բաժին վեցերորդ՝ երեսփոխանություն
Բաժին յոթերորդ՝ դատական իշխանություն։1823 թվականի սահմանադրությունը կառուցվածքային առումով իր նախորդի համեմատ առանձնակիորեն փոփոխություններ չի կրել։ Այնուամենայնիվ, բովանդակային բարելավումները եղել են ակնհայտ (մասնավորապես՝ զգալի առաջընթաց է գրանցվել մարդու իրավունքների և հիմնարար ազատությունների պաշտպանությանն ուղղված սահմանադրական դրույթների կապակցությամբ)։
Հունական 1823 թվականի սահմանադրության կարևորագույն տեսական հիմքը եղել է 1776 թվականի Ամերիկայի Միացյալ Նահանգների անկախության հռչակագիրն ու սահմանադրությունը (որը նույն տարում թարգմանվել է հունարեն)։


== Տես նաև ==
Հունաստանի սահմանադրություն (1822)
Հունաստանի Սահմանադրություն


== Ծանոթագրություններ ==


== Արտաքին հղումներ ==
1823 թվականի սահմանադրության սկանավորված տարբերակը՝ բնօրինակ հունարենով
Փիլիրա

Փիլիրա (հին հունարեն՝ Φιλύρα - «լորենի»), հին հունական դիցաբանությունում օկեանիդ, տիտան Օվկիանոսի ավագ դուստրերից մեկը։
Նավպլիոսի կինն է, Կրոնոսի սիրուհին, կենտավրոս Քիրոնի մայրը։ Վախենալով Հռեայի խանդից՝ Կրոնոսը Փիլիրային վերածում է մատակ ձիու։ Փիլիրան օգնել է Քիրոնին Աքիլլեսին և Յասոնին դաստիարակելու գործում։


== Ծանոթագրություններ ==
Էքս ան Պրովանս (շրջան)

Էքս ան Պրովանս (ֆր.՝ Aix-en-Provence), շրջան (ֆր.՝ Arrondissement) Ֆրանսիայի Պրովանս Ալպեր Լազուր ափ երկրամասի Բուշ դյու Ռոն  դեպարտամենտում։ Սուպրեֆեկտուրա՝ Էքս-ան-Պրովանս։ Շրջանի բնակչությունը 2006 թվականին կազմել է 410 356 մարդ։ Բնակչության խտությունը կազմում է 268 մարդ/կմ²։ Շրջանի տարածքը կազմում է 1532 կմ²։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ Էկս ան Պրովանս շրջան (ֆր.)


== Ծանոթագրություններ ==
Վոժյոլ

Վոժյոլ (ռուս.՝ Вожъёль), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերին Այպա գետի ձախ ափով՝ 56 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո-Պեչորսկ ավազանային շրջանին, գետի ջրատնտեսային տեղամասը Պյոզա գետն է, գետի ենթաավազանը Մեզեն գետերն են։ Գետի գետային ավազանը (Վերին) Մեզեն գետն է։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000043988
Հիդրոլոգիական ուսումնասիրությունների կոդը - 103004398
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(1067) Լունարիա

(1067) Լունարիա (անգլ.՝ Lunaria), աստերոիդ աստերոիդների հիմնական գոտում։ Հայտնաբերվել է 1926 թվականի սեպտեմբերի 9-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,873521 ա. մ., առավելագույնը մոտենում է 2,3309 ա. մ. հեռավորության վրա և հեռանում 3,4162 ա. մ.։ Արեգակի շուրջ մեկ ամբողջական պտույտ է կատարում 1779,18 երկրային օրվա ընթացքում, իր ուղեծրով շարժվելով միջինում 0,20234 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1067) Լունարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)